ఆటిజం స్పెక్ట్రం

ఆటిజం స్పెక్ట్రం అంటే  బాల్యంలోనే  ప్రారంభమయే ఒక మానసిక రుగ్మత, ఇందులో ఆటిజం,  ఆస్పెర్గర్ సిండ్రోమ్  అనే విషయం నిర్ధారణ చేయవలసి ఉంటుంది.  లక్షణాలు కమ్యూనికేషన్, సామాజిక సంబంధాలు, ఏ విషయంలోను  ఆసక్తి కనపరచక పోవడం, చేసిన పని పదే  పదే చేయడం   (పునరావృత ప్రవర్తన)తో దీర్ఘకాలిక ఇబ్బందులు ఉన్నాయి. ఈ  లక్షణాలు సాధారణంగా రెండు సంవత్సరాల వయస్సులోపు గమనించగలరు. రోజువారీ పనులను చేయడంలో, సామాజిక  సంబంధాలను కొనసాగించడంలో, ఉద్యోగం నిర్వహించడంలో ఇబ్బందులు, ఆత్మహత్య చేసికోవడం వంటి సమస్యలు కూడా ఉంటాయి.

ఈ పరిస్థితికి కారణం అనిశ్చితంగా ఉన్నప్పటికీ, ఇది జన్యు,  పర్యావరణ కారకాల మిళితం అని భావిస్తున్నారు.  65% నుండి 90% మధ్య ప్రమాదం జన్యుపరమైన కారణాల వల్ల అని అంచనా వేశారు. రోగ నిర్ధారణ అనేది లక్షణాలపై ఆధారపడి ఉంటుంది. 2013లో, DSM-5 ఆటిస్టిక్ డిజార్డర్, ఆస్పెర్గర్ సిండ్రోమ్, పెర్వసివ్ డెవలప్మెంటల్ డిజార్డర్ను  (PDD-NOS) ఇంకా బాల్యంలోని విచ్ఛిన్న రుగ్మత మొదలగునవన్నీ   "ఆటిజం స్పెక్ట్రమ్ డిజార్డర్" లోకే సూచిస్తారు.

ఈ రుగ్మతలకు నివారణ లేనప్పటికీ, చికిత్స కొంతవరకు  మెరుగుపరుస్తుంది.  సాధారణంగా ఫలితాలు వ్యక్తిగతంగా ఉంటాయి.  ప్రవర్తనా చికిత్స (behavioural therapy )  జీవించగలిగే నైపుణ్యాల గురించిన బోధనతో చికిత్స  జరుగుతుంటుంది. ఈ ప్రయత్నాలలో  తరచుగా తల్లిదండ్రులు,  ఇతర కుటుంబ సభ్యుల సహకారము ఉంటుంది. కొన్ని ఇతర అనుబంధ లక్షణాలను మెరుగుపరచడానికి   మందులను ఉపయోగించవచ్చు. అయితే, మందుల వాడకం గురించి     బలమైన ఆధారాలు  లేవు.

ప్రపంచవ్యాప్తంగా 2015 నాటికి ఆటిజం స్పెక్ట్రం వలన 1% మంది ప్రభావితం అవుతున్నారని అంచనా. అమెరికాలో ఇది సుమారు 2.5% పిల్లలను ప్రభావితం చేస్తుందని అంచనా ఉంది (2016 నాటికి సుమారు 15 లక్షల మంది).  స్త్రీల కంటే పురుషులు నాలుగు రెట్లు ఎక్కువగా వ్యాధికి గురి అవుతుంటారు. "స్పెక్ట్రం" అను పదం లక్షణాల రకం, తీవ్రతలో వైవిధ్యాన్ని సూచిస్తుంది . ఫలితాలలో వైవిద్యం ఉంటుంది. తేలికపాటి లక్షణాలు ఉన్న కొంతమంది స్వతంత్రంగా పనిచేస్తారు, జీవిస్తారు. అయితే తీవ్రమైన లక్షణాలు ఉన్నవారికి రోజువారీ జీవితంలో గణనీయమైన మద్దతు అవసరం.

 సూచనలు 

వర్గం:వ్యాధులు
వర్గం:మానసిక వ్యాధులు
వర్గం:మానసిక రుగ్మతలు